|  |  |
| --- | --- |
| ГРБОВИ ЗА МЕМОРАНДУМ | РЕПУБЛИКА СРБИЈААУТОНОМНА ПОКРАЈИНА ВОЈВОДИНА**ПОКРАЈИНСКИ СЕКРЕТАРИЈАТ** **ЗА КУЛТУРУ, ЈАВНО ИНФОРМИСАЊЕ** **И ОДНОСЕ С ВЕРСКИМ ЗАЈЕДНИЦАМА**Булевар Михајла Пупина 16, 21000 Нови СадТ: +381 21 487 4525 www.kultura.vojvodina.gov.rs |
|  | БРОЈ: 137-451-45/2020-02 |  ДАТУМ: 17. јануар 2020. године |

На основу члана 76. Закона о култури („Службени гласник РС”, бр. 72/09, 13/16 и 30/16-испр.), члана 41. став 1. тачка 1. Закона о утврђивању надлежности Аутономне Покрајине Војводине („Службени гласник РС”, бр. 99/09 и 67/12 - Oдлука УС), члана 11. и 12. Покрајинске скупштинске одлуке о буџету АП Војводине за 2020. годину („Службени лист АПВ”, бр. 54/19), члана 15. и 24. став 2. Покрајинске скупштинске одлуке о покрајинској управи („Службени лист АПВ‟, бр. 37/14, 54/14 – др. Одлука, 37/16 и 29/17 и 24/19) и у складу са Уредбом о критеријумима, мерилима и начину избора пројеката у култури који се финансирају и суфинансирају из буџета Републике Србије, аутономне покрајине, односно јединица локалне самоуправе  („Службени гласник РС”, бр. 105/16 и 112/17) Покрајински секретаријат за културу, јавно информисање и односе с верским заједницама расписује

К О Н К У Р С

**за финансирање – суфинансирање пројекaта савременог стваралаштва**

**у АП Војводини у 2020. години**

Покрајински секретаријат за културу, јавно информисање и односе с верским заједницама (у даљем тексту: Секретаријат) ће у 2020. години финансирати - суфинансирати пројекте савременог стваралаштва на територији АП Војводине у следећим областима:

1. **ВИЗУЕЛНА УМЕТНОСТ И МУЛТИМЕДИЈА** (самосталне/колективне изложбе, колоније, награде, резиденцијални програми; манифестације и фестивали; гостовања/међународна сарадња и пројекти аматерског стваралаштва) у укупном износу од **6.100.000,00 динара**,
2. **КЊИЖЕВНО СТВАРАЛАШТВО И ИЗДАВАШТВО** (објављивање до сада необјављених публикација насталих на српском језику из књижевности, уметности и друштвено-хуманистичких наука у области културе; објављивање часописа који излазе на српском језику у штампаној или електронској форми из књижевности, уметности и друштвено-хуманистичких наука у области културе, као и часописа за децу, књижевне награде, фестивали и манифестације) у укупном износу од **10.000.000,00 динара**,
3. **СЦЕНСКО СТВАРАЛАШТВО** (продукција и интерпретација позоришних представа, манифестације и фестивали од покрајинског значаја, оперске представе, оперете, балетске представе-уметничка игра, награде, гостовања/међународна сарадња; пројекти аматерског стваралаштва) у укупном износу од **13.000.000,00** **динара**,
4. **МУЗИЧКО СТВАРАЛАШТВО** (музичко стваралаштво – компоновање музичког дела; музичко издаваштво – партитуре и продукција ауторског материјала (ЦД и ДВД); фестивали и манифестације, такмичења у области музике, награде, гостовања/међународна сарадња, пројекти аматерског стваралаштва) у укупном износу од **15.000.000,00 динара**.

**ПРАВО УЧЕШЋА**

Право учешћа на Конкурсу имају субјекти у култури, у смислу члана 21. и 73. Закона о култури, са седиштем на територији АП Војводине и то:

1. **ВИЗУЕЛНА УМЕТНОСТ И МУЛТИМЕДИЈА :**
* установе културе чији оснивач није АП Војводина и
* удружења у култури,
1. **КЊИЖЕВНО СТВАРАЛАШТВО И ИЗДАВАШТВО :**
* установе културе чији оснивач није АП Војводина,
* привредна друштва и предузетници регистровани за обављање делатности у култури,
* удружења у култури,
1. **СЦЕНСКО СТВАРАЛАШТВО:**
* јавна нефинансијска предузећа и организације,
* установе културе чији оснивач није АП Војводина,
* удружења у култури и
1. **МУЗИЧКО СТВАРАЛАШТВО:**
* привредна друштва и предузетници регистровани за обављање делатности у култури,
* установе културе чији оснивач није АП Војводина,
* удружења у култури.

**ПРИЈАВЉИВАЊЕ**

Пријава на Kонкурс подноси се на обрасцу и то:

* заобласти **ВИЗУЕЛНА УМЕТНОСТ И МУЛТИМЕДИЈА, СЦЕНСКО СТВАРАЛАШТВО И МУЗИЧКО СТВАРАЛАШТВО:**

*\* Пријава за финансирање - суфинансирање пројеката савременог стваралаштва у АП Војводини у 2020. години.* Обавезно заокружити за коју од наведених области се конкурише.

* *за област* **КЊИЖЕВНО СТВАРАЛАШТВО И ИЗДАВАШТВО:**

*\* Пријава за финансирање - суфинансирање пројеката савременог стваралаштва у АП Војводини у 2020. години –* ***за објављивање часописа***

*\* Пријава за финансирање - суфинансирање пројеката савременог стваралаштва у АП Војводини у 2020. години –* ***за објављивање до сада необјављених публикација на српском језику***

*\* Пријава за финансирање - суфинансирање пројеката савременог стваралаштва у АП Војводини у 2020. години –* ***за књижевне награде, манифестације и фестивале.***

Обрасци пријава могу се преузети на интернет страници Секретаријата [www.kultura.vojvodina.gov.rs](http://www.kultura.vojvodina.gov.rs) или у просторијама Секретаријата.

Пријавни образац за сваку област садржи обавештење о обавезној документацијиза дату област. Под потпуном пријавом подразумева се уредно попуњен и оверен Пријавни образац са свим припадајућим прилозима.

Подносилац може поднети **највише три пројектне пријаве** по области.

Пријава и приложена документација се подносе у једном примерку и не враћају се подносиоцима пријава.

Пријаве се подносе предајом писарници покрајинских органа управе (зграда Покрајинске владе у Новом Саду, у периоду од 9 до 14 часова) или се упућују поштом на адресу:

**Покрајински секретаријат за културу, јавно информисање и односе с верским заједницама**

**Булевар Михајла Пупина 16, 21000 Нови Сад**

**(Конкурс за финансирање - суфинансирање пројеката савременог стваралаштва у АП Војводини у 2020. години).**

Рок за подношење пријаве је 30 дана од дана објављивања у дневном листу „Дневник”.

**ПРИЈАВЕ СЕ ПОДНОСЕ ОД 18. ЈАНУАРА ЗАКЉУЧНО СА 18. ФЕБРУАРОМ 2020. ГОДИНЕ.**

Резултати Конкурса се објављују на интернет страници Секретаријата и на огласној табли Секретаријата.

**КРИТЕРИЈУМИ ЗА ОДАБИР ПРОЈЕКАТА КОЈИ ЋЕ СЕ ФИНАНСИРАТИ – СУФИНАНСИРАТИ**

Одабир пројеката који ће се финансирати - суфинансирати вршиће се у складу са Уредбом о критеријумима, мерилима и начину избора пројеката у култури који се финансирају - суфинансирају из буџета Републике Србије, аутономне покрајине, односно јединица локалне самоуправе.

О избору пројеката по расписаном јавном конкурсу одлучује комисија. Комисија неће разматрати поднете пријаве:

- послате након наведеног рока за пријаву,

- послате на неадекватном Пријавном обрасцу,

- са непотпуном документацијом,

- послате путем факса или електронске поште,

- непотписане и неоверене пријаве,

-пријаве подносилацакојима је Секретаријат током 2019. године доделио средства на име финансирања - суфинансирања пројеката у култури, а који нису поднели извештај о њиховој реализацији у предвиђеном року или је утврђен ненаменски утрошак додељених средстава.

Изузетно, комисија може да одлучи да се финансирају – суфинансирају пројекти подносилаца пријава чије је седиште ван територије АП Војводине, а који својим уметничким квалитетом и значајем доприносе обогаћивању културе и промоцији културних садржаја у АП Војводини.

Све наведене активности односе се и на пројекте који омогућавају унапређивање родне равноправности, доступност културних садржаја деци и младима, као и особама са инвалидитетом, у оквиру наведених области.

Трошкови горива, угоститељске услуге и трошкови репрезентације се признају највише у износу до 5% од укупног износа додељених средстава. Ови трошкови могу бити признати у износу већем од 5% у изузетним случајевима, када је пројекат таквог садржаја да укључује ове елементе (исхрана учесника на фестивалима, превоз и сл.), а које ће Комисија посебно разматрати и одобравати.

Секретаријат неће финансирати - суфинансирати сталне трошкове (грејање, струја, телефон, закуп простора и сл.) и плате запослених код подносиоца пријаве, а такође ни набавку опреме, осим у изузетним случајевима када је пројекат таквог садржаја да укључује ове елементе, а које ће Комисија посебно разматрати и одобравати.

Додатне информациjе се могу добити у Секретаријату сваког радног дана од 10.00 до 14.00 часова на наведене бројеве телефона, као и на наведене електронске адресе:

|  |  |  |  |
| --- | --- | --- | --- |
| **област** | **контакт особа** | **телефон** | **електронска адреса** |
| Визуелна уметност и мултимедија | Мирјана Зечевић  | 021/487 4507 | mirjana.zecevic@vojvodina.gov.rs |
| Књижевно стваралаштво и издаваштво | Бојана Беговић | 021/487 4437 | bojana.begovic@vojvodina.gov.rs |
| Музичко стваралаштво | Немања Нешић | 021/487 4560 | nemanja.nesic@vojvodina.gov.rs |
| Сценско стваралаштво | Наталија Јосиповић | 021/487 4264 | natalija.josipovic@vojvodina.gov.rs |

 ПОКРАЈИНСКИ СЕКРЕТАР

 **Драгана Милошевић, с.р.**